शुक्रवार को भोर होने पर पुलिस के साथ ही परिजनों व ग्रामीणों ने नाले में बहने का शक होने पर तलाशा. करीब आठ बजे अमित का शव व बाइक मिल गई. जीजा दीप चंद्र के भी नाले में बहने के शक पर नाले में सर्च अभियान चलाया गया. करीब आधा घंटे बाद ही दीप चंद्र का शव भी मिल गया. मुखानी थानाध्यक्ष नंदन सिंह रावत ने बताया कि दोनों शवों की पहचान परिजनों ने कर ली है. शवों को पोस्टमार्टम के लिए मोर्चरी भिजवाया गया है. वहीं दोनों की मौत से परिवारों में मातम छा गया है. नाते-रिश्तेदारों के साथ ही ग्रामीणों की भीड़ उनके घर और मोर्चरी में जुटी है.